ΑΠΌΦΑΣΗ ΤΟΥ ΣΥΜΒΟΥΛΊΟΥ της 18ης Ιουλίου 2005 σχετικά με την προσχώρηση της Κοινότητας στον κανονισμό αριθ. 94 της Οικονομικής Επιτροπής των Ηνωμένων Εθνών για την Ευρώπη σχετικά με διατάξεις για την έγκριση οχημάτων όσον αφορά την προστασία των επιβατών σε περίπτωση μετωπικής σύγκρουσης και στον κανονισμό αριθ. 95 της Οικονομικής Επιτροπής των Ηνωμένων Εθνών για την Ευρώπη σχετικά με διατάξεις για την έγκριση τύπου οχημάτων όσον αφορά την προστασία των επιβατών σε περίπτωση πλευρικής σύγκρουσης (Κείμενο που παρουσιάζει ενδιαφέρον για τον ΕΟΧ) (2005/614/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση 97/836/ΕΚ του Συμβουλίου, της 27ης Νοεμβρίου 1997, ενόψει της προσχωρήσεως της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958») (1), και ιδίως το άρθρο 3 παράγραφος 3 και το άρθρο 4 παράγραφος 2, την πρόταση της Επιτροπής, τη σύμφωνη γνώμη του Ευρωπαϊκού Κοινοβουλίου (2), Εκτιμώντας τα ακόλουθα: (1) Σκοπός των τυποποιημένων διατάξεων του κανονισμού αριθ. 94 και του κανονισμού αριθ. 95 της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση τύπου οχημάτων όσον αφορά την προστασία των επιβατών σε περίπτωση μετωπικής και πλευρικής σύγκρουσης είναι να εξαλειφθούν τα τεχνικά εμπόδια στην εμπορία των μηχανοκίνητων οχημάτων μεταξύ των συμβαλλομένων μερών εξασφαλίζοντας ταυτόχρονα υψηλό βαθμό ασφάλειας και προστασίας στους επιβάτες των οχημάτων. (2) Ο κανονισμός αριθ. 94 και ο κανονισμός αριθ. 95 δεν είχαν συμπεριληφθεί στο παράρτημα II της απόφασης 97/836/ΕΚ του Συμβουλίου, δεδομένου ότι δεν ανταποκρίνονταν στις κοινοτικές τεχνικές απαιτήσεις και προδιαγραφές κατά τη στιγμή της προσχώρησης της Κοινότητας στην αναθεωρημένη συμφωνία του 1958. (3) Λαμβάνοντας υπόψη τις μεταγενέστερες τροποποιήσεις του κανονισμού αριθ. 94 (3) και του κανονισμού αριθ. 95 (4), είναι σκόπιμο να ενσωματωθούν οι εν λόγω κανονισμοί στο κοινοτικό σύστημα έγκρισης τύπου των μηχανοκίνητων οχημάτων, ΑΠΟΦΑΣIΖΕI: Άρθρο 1 1. Η Κοινότητα εφαρμόζει τον κανονισμό αριθ. 94 της Οικονομικής Επιτροπής των Ηνωμένων Εθνών για την Ευρώπη σχετικά με διατάξεις για την έγκριση οχημάτων όσον αφορά την προστασία των επιβατών σε περίπτωση μετωπικής σύγκρουσης. 2. Η Κοινότητα εφαρμόζει τον κανονισμό αριθ. 95 της Οικονομικής Επιτροπής των Ηνωμένων Εθνών για την Ευρώπη σχετικά με διατάξεις για την έγκριση οχημάτων όσον αφορά την προστασία των επιβατών σε περίπτωση πλευρικής σύγκρουσης. 3. Τα κείμενα των κανονισμών επισυνάπτονται στην παρούσα απόφαση. Άρθρο 2 Ο κανονισμός αριθ. 94 της Οικονομικής Επιτροπής των Ηνωμένων Εθνών για την Ευρώπη σχετικά με διατάξεις για την έγκριση οχημάτων όσον αφορά την προστασία των επιβατών σε περίπτωση μετωπικής σύγκρουσης και ο κανονισμός αριθ. 95 της Οικονομικής Επιτροπής των Ηνωμένων Εθνών για την Ευρώπη για την έγκριση τύπου οχημάτων όσον αφορά την προστασία των επιβατών σε περίπτωση πλευρικής σύγκρουσης ενσωματώνονται στο κοινοτικό σύστημα έγκρισης τύπου των μηχανοκίνητων οχημάτων. Άρθρο 3 Η Επιτροπή κοινοποιεί την παρούσα απόφαση στον Γενικό Γραμματέα του Οργανισμού Ηνωμένων Εθνών. Βρυξέλλες, 18 Ιουλίου 2005.

[Source: multi_eurlex | Tokens: 3212]